 Shirweynahan oo ka dhignaa bannaan-bax weyn oo ku liddi ah taliska iyo siyaasadihiisa kala-qaybinta, waxa ka soo qayb galay wakiillo ka kala socda dhawr Urur, oo mucaarid ah ayna ka mid yihiin: USC, SPM, SSDF iyo waliba shakhsiyaad muuqda, oo taliska ka hor jeeda, waxaana Shirweynaha lagu qaatay goaanno dhaxalgal ah oo ku saabsan sii adkaynta, nabadaynta iyoi walaalaynta beelaha Soomaaliyeed iyo midaynta xoogagga mucaaridka ah, ee sida dhabta ah ugu halgamaaya dalka Soomaliya oo xor ah iyo dadka Soomaaliya oo sinnaan iyo caddaalad ku noolaada. 